stanford-oval/wikipedia huggingface dataset:
בנימין ששקו
קריירת מועדונים

ששקו גדל במספר מחלקות נוער בסלובניה. ב-3 ביוני 2019 חתם ששקו ברד בול זלצבורג מהבונדסליגה האוסטרית. בשנים 2019–2021 הושאל ששקו לליפרינג מהליגה האוסטרית השנייה, במדיה ערך 44 הופעות ליגה והבקיע 22 שערים.
ב-30 בינואר 2021 ערך ששקו את הופעת הבכורה שלו במדי רד בול זלצבורג, בניצחון 3-0 על הארטברג במסגרת המחזור ה-15 בליגה לעונת 2020/2021. ב-1 באוגוסט 2021 הבקיע ששקו את שערי הבכורה שלו בבונדסליגה האוסטרית, צמד שערים בניצחון 7-1 על ריד במסגרת המחזור השני לעונת 2021/2022.
קריירה בינלאומית

ב-1 ביוני 2021 ערך ששקו את הופעת הבכורה שלו בנבחרת סלובניה, בתיקו 1-1 נגד נבחרת מקדוניה הצפונית במשחק ידידות. נכלל בסגל נבחרת סלובניה ליורו 2024.
הערות שוליים

↑  SLOWENISCHER YOUNGSTER WECHSELT ZU DEN ROTEN BULLEN באתר הרשמי של רד בול זלצבורג, 3 ביוני 2019 (בגרמנית)
↑  Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
| נבחרת סלובניה – יורו 2024 |
| --- | --- | --- |
|  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק |  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק | סלובניה |
בן אי. קינג

| --- | --- |

 לידה:  28 בספטמבר 1938 הנדרסון, צפון קרוליינה
 פטירה:  30 באפריל 2015 (בגיל 76) ניו ג'רזי, ארצות הברית
 שם לידה:  Benjamin Earl Nelson 
 שם במה:  Ben E. King 
 מוקד פעילות:  ארצות הברית
 תקופת הפעילות:  1958–2015 (כ־57 שנים)
 סוגה:  מוזיקת נשמה, רית'ם אנד בלוז, פופ, ודו-וופ
 סוג קול:  בריטון 
 שפה מועדפת:  אנגלית 
 כלי נגינה:  גיטרה חשמלית
 חברת תקליטים:  אטלנטיק רקורדס, אטקו רקורדס 
 בן או בת זוג:  Betty Nelson (1958–30 באפריל 2015) 
 beneking.info
 פרופיל ב-IMDb
 
בן אי. קינג (באנגלית: Ben E. King;‏ 28 בספטמבר 1938 - 30 באפריל 2015) הוא שם הבמה של בנג'מין ארל קינג, זמר נשמה ורית'ם אנד בלוז אמריקאי.
ביוגרפיה

קינג נולד ב-1938 בעיר הנדרסון שבקרוליינה הצפונית בשם בנג'מין ארל נלסון. במהלך 1947, בעת שהיה בן 9 עבר יחד עם משפחתו לשכונת הארלם שבניו יורק. בילדותו נהג קינג לשיר במקהלה של כנסייה, וכמו כן לקח חלק בלהקת הדו-וופ Four B’s.
קינג היה הסולן של להקת הדו-וופ The Drifters במהלך השנים 1959 עד 1960. באותה התקופה היה שותף ביצירת הלהיט הראשון של הלהקה - גרסה חדשה לשיר של להקת ה-The Drifters ‏, "There Goes My Baby". בנוסף לכך נלסון גם היה הזמר הראשי בשירים "Save the Last Dance for Me", "Dance With Me," "This Magic Moment," "I Count the Tears", ו-"Lonely Winds".
במהלך 1960 קינג עזב את הלהקה לאחר שלא הצליח להשיג העלאה בשכר. בשלב זה בקריירה הוא החל קריירת סולו כזמר מוזיקת נשמה, כאשר החל לראשונה להופיע תחת שם הבמה בן אי. קינג.
שניים מהלהיטים המצליחים ביותר בקריירת הסולו של קינג יצאו במהלך 1961 - השיר "Spanish Harlem" והשיר "Stand by Me". שני השירים הגיעו לרשימת 500 השירים הגדולים בכל הזמנים של המגזין רולינג סטון, למקומות 358 ו-122 בהתאמה, ושניהם הגיעו לצמרת מצעד הפזמונים האמריקני במהלך אותה השנה, ולאחר מכן שוב ב-1986 (כאשר נעשה שימוש בשיר כמוזיקת הנושא של סרט הקולנוע אני והחבר'ה).
שיריו של קינג המשיכו לככב בצמרת מצעדי הפופ עד 1963, כאשר להקות פופ בריטיות החלו להופיע ולהשפיע על סצנת המוזיקה הפופולרית בארצות הברית. הלהיטים הגדולים ביותר של קינג לאחר 1963 היו "What is Soul?" ‏(1967), "Supernatural Thing, part 1" ‏(1975), וההשקה המחודשת של השיר "Stand by Me" ב-1986 בעקבות השימוש בשיר כמוזיקת הנושא של סרט הקולנוע אני והחבר'ה.
בשנותיו האחרונות הקים קינג את ארגון הצדקה Stand by Me Foundation, במטרה לסייע לילדים ובני נוער עם בעיות חברתיות וכלכליות.
קינג נפטר ב-30 באפריל 2015 כתוצאה מטרשת עורקים.
דיסקוגרפיה

| --- | --- |
 אלבומים 1961 : Spanish Harlem  1962 : Ben E. king Sings for Soulful Lovers  1962 : Don't Play That Song  1964 : Young Boy Blues  1964 : Ben E. King's Greatest Hits  1965 : Seven Letters  1967 : What Is Soul  1970 : Rough Edges  1972 : The Beginning of It All  1975 : Supernatural  1976 : I Had a Love  1976 : Rhapsody  1977 : Benny and US  1978 : Let Me Live in Your Life  1980 : Music Trance  1981 : Street Tough  1987 : Save the Last Dance for Me  1991 : What's Important to Me  1993 : Shades of Blue  1998 : The Very Best of Ben E. King  2003 : Person to Person : Live at the Blue Note  2006 : I've Been Around:  סינגלים 1960 : "Brace Yourself"  1960 : "Show Me the Way"  1960 : "A Help-Each-Other Romance"  1960 : "How Often"  1961 : "Spanish Harlem"  1961 : "First Taste of Love"  1961 : "Stand by Me"  1961 : "Amor"  1961 : "Young Boy Blues"  1961 : "Here Comes the Night"  1962 : "Ecstasy"  1962 : "Don't Play That Song (You Lied)"  1962 : "Auf Wiedersehen, My Dear"  1962 : "Too Bad"  1962 : "I'm Standing By"  1962 : "Tell Daddy"  1963 : "How Can I Forget"  1963 : "I (Who Have Nothing)"  1963 : "The Beginning of Time"  1963 : "I Could Have Danced All Night"  1963 : "Gypsy"  1963 : "Amore Quando"  1963 : "Qual Tuo Bacio"  1964 : "What Now My Love"  1964 : "That's When It Hurts"  1964 : "What Can A Man Do"  1964 : "It's All Over"  1964 : "Let the Water Run Down"  1964 : "Around The Corner"  1965 : "Seven Letters"  1965 : "The Record (Baby I Love You)"  1965 : "She's Gone Again"  1965 : "Cry No More"  1965 : "(There's) No Place To Hide"  1965 : "Goodnight My Love"  1966 : "So Much Love"  1966 : "Get In a Hurry"  1966 : "I Swear By Stars Above"  1966 : "They Don't Give Medals to Yesterday's Heroes"  1966 : "What Is Soul?"  1967 : "A Man Without a Dream"  1967 : "Tears, Tears, Tears"  1967 : "Katherine"  1967 : "Teeny Weeny Little Bit"  1967 : "Don't Take Your Sweet Love Away"  1968 : "We Got a Thing Goin' On"  1968 : "Don't Take Your Love from Me"  1968 : "Where's the Girl"  1968 : "It Ain't Fair"  1968 : "Soul Meeting"  1968 : "Till I Can't Take It Anymore"  1969 : "Hey Little One"  1970 : "I Can't Take It Like a Man"  1972 : "Take Me to the Pilot"  1972 : "Into the Mystic"  1973 : "Spread Myself Around"  1975 : "Supernatural Thing, Part 1"  1975 : "Do It in the Name of Love"  1975 : "We Got Love"  1975 : "I Had a Love"  1976 : "I Betcha you Didn't Know"  1977 : "Get It Up"  1977 : "A Star in the Ghetto"  1977 : "Fool for You Anyway"  1978 : "I See the Light"  1978 : "Fly Away to My Wonderland"  1979 : "Music Trance"  1981 : "Street Tough"  1981 : "You Made the Difference in My Life"  1986 : "Stand By Me" (גרסה מחודשת)  1987 : "Spanish Harlem" (גרסה מחודשת)  1987 : "Save the Last Dance for Me" (הוצאה מחודשת)  1991 : "What's Important to Me"  1992 : "You've Got All of Me"  1992 : "You Still Move Me"  1997 : 4th of July"
בס יפני

| בס יפני |
| --- | --- |
 בס יפני
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: בסים אסייתים
סוג:: בס אסייתי
מין:: בס יפני
שם מדעי
 Lateolabrax japonicus ‏קיווייה, 1828

בס יפני (שם מדעי: Lateolabrax japonicus) הוא מין של דג גרם מקבוצת דגי הבס, השייך למשפחה בסים אסייתים והוא קרוב ללברקיים. הוא מצוי באוקיינוס השקט שלחופי מזרח אסיה ובעיקר יפן, משם קיבל את שמו. הוא מופיע גם בים סין הדרומי. מין זה הוא קרובו לסוג של בס שחור-סנפיר (Lateolabrax latus).
תיאור

דג זה מגיע לאורך ממוצע של 16 סנטימטרים, אך הדג הגדול ביותר שתועד הגיע לאורך 102 סנטימטרים ולמשקל 78.7 קילוגרם. הוא בעל גוף מוארך, מעט שרירי, עם סנפיר גבי המוטה אחורה וזנב שרירי וגדול העוזר לו לנוע במהירות קדימה. ראשו עבה ובעל לסתות חזקות ונוקשות, כשהלסת התחתונה בולטת יותר מהעליונה ויכולה להיפער קדימה במהירות. מאפיינים אלה עושים אותו לטורף רב-כוח של דגים קטנים יותר, לרוב להקות של דגים כמו סרדיניים ועפייניים וכדומה וכן חסילונים וקרילאים. הצעירים ניזונים מזואופלנקטון.
בדומה למספר מיני דגים דג זה בעל דיכוגמיה וזכרים צעירים יכולים עם התבגרותם להחליף את מינם לנקבות, מה שעוזר לדג להתרבות. דגי הבס מפיצים את ביציהם בים הפתוח, שם הם נסחפים כחלק מהפלנקטון עד לבקיעתם, אז הם עולים לשפכי נהרות המכילים פחות טורפים יחסית, עד שהם גדלים. רוב ההזדווגיות מתרחשות לחופי יפן.
הדג נידוג בלהקות גדולות למאכל או לגידול בחקלאות ימית.
בוטרוס בוטרוס ראלי

בּוּטְרוֹס בּוּטְרוֹס-רַאלִי (בערבית: بطرس بطرس غالي, בתעתיק מדויק: בטרס בטרס ע'אלי; בקופטית: Ⲡⲉⲧⲣⲟⲥ Ⲡⲉⲧⲣⲟⲥ-Ⲅⲁⲗⲓ;‏ 14 בנובמבר 1922 – 16 בפברואר 2016) היה דיפלומט ופוליטיקאי מצרי שכיהן כשר החוץ של מצרים בין השנים 1977–1991, וכמזכ"ל האו"ם בין השנים 1992–1996.
קורות חיים > נעוריו ותחילת דרכו

בוטרוס-ראלי נולד בקהיר למשפחה קופטית. סבו היה שר החוץ ולאחר מכן ראש ממשלת מצרים, בוטרוס ראלי (1910-1846). הוא סיים את לימודיו באוניברסיטת קהיר ב־1946 וקיבל דוקטורט במשפט בינלאומי מאוניברסיטת פריז ותעודה ביחסים בינלאומיים מהמוסד למדעי המדינה של פריז ב-1949. באותה שנה מונה לפרופסור למשפט בינלאומי ויחסים בינלאומיים באוניברסיטת קהיר, משרה אותה החזיק עד 1977. הוא היה לנשיא המרכז למדעי המדינה ולימודים אסטרטגיים ב־1975, ולנשיא החברה האפריקאית למדעי המדינה ב־1980.
בשנים 1954–1955 למד באוניברסיטת קולומביה במסגרת תוכנית פולברייט, בין 1963 ל־1964 עמד בראש המרכז למחקר של האקדמיה למשפט בינלאומי בהאג, ובשנים 1967–1968 היה מרצה אורח בפקולטה למשפטים של אוניברסיטת פריז.
הוא נישא ללאה-מריה, בת למשפחת נדלר היהודייה שהגיעה מרומניה לאלכסנדריה והמירה דתה לנצרות קתולית בצעירותה.
קורות חיים > קריירה דיפלומטית > במצרים

בוטרוס-ראלי מונה לשר החוץ של מצרים ב-1977, במקומו של איסמעיל פהמי, שהתנגד לביקור נשיא מצרים סאדאת בישראל, וכיהן בתפקיד עד 1991 (חוץ מתקופה קצרה כאשר מוחמד איברהים כאמל כהין כשר החוץ). לאחר מכן היה לתקופה קצרה לסגן ראש הממשלה לענייני חוץ, לפני שעבר לאו"ם. כשר החוץ השתתף בוועידה שהובילה לחתימת הסכמי קמפ דייוויד, והיה לו חלק בהשגת הסכם השלום בין ישראל למצרים.
קורות חיים > קריירה דיפלומטית > בראשות האו"ם

ב־1992 נבחר למזכ"ל האו"ם. הוא ספג ביקורת על אזלת ידו של האו"ם לנוכח רצח העם ברואנדה ומלחמת האזרחים באנגולה. האו"ם בראשותו התקשה גם להתמודד עם מלחמת אזרחים ביוגוסלביה המתפוררת, במישור הדיפלומטי וההומניטרי.
ב־1996 העלו עשר חברות מועצת הביטחון, בראשות שלוש החברות האפריקאיות מצרים, גינאה ביסאו ובוטסואנה, את מועמדותו לכהונה שנייה (חמש שנים נוספות) כמזכ"ל האו"ם. ארצות הברית מנעה יזמה זו כשהטילה וטו על מועמדותו. חברות המועצה בריטניה, פולין, קוריאה הדרומית ואיטליה הצביעו בעד בוטרוס-ראלי, אך רק לאחר שהווטו האמריקני הוכרז, ולא הוסיפו את תמיכתן להצעת המועמדות קודם לכן. כך היה בוטרוס-ראלי למזכיר הראשון בתולדות הארגון שלא נבחר לכהונה שנייה.
קורות חיים > אחרי סיום תפקידו באו"ם

בוטרוס-ראלי שימש מ־1997 עד 2002 כמזכיר הכללי של הארגון הבינלאומי לפרנקופוניה, ארגון המאגד מדינות דוברות צרפתית. הוא כיהן כראש המועצה המנהלת של האקדמיה למשפט בינלאומי בהאג.
בספטמבר 2004, בריאיון לטלוויזיה המצרית, כינה את ארצות הברית "משטר טוטליטרי" בכל הנוגע ליחסי החוץ שלה.
לקריאה נוספת

ליאור ביבי, משנתו הפוליטית-אידאולוגית של הדר’ בוטרוס בוטרוס ע’אלי בין השנים 1955–1997 - הלכה למעשה, חיבור לשם קבלת תואר דוקטור, האוניברסיטה העברית, תשס"ח 2008.
הערות שוליים

↑  At Home With: Boutros Boutros-Ghali; Seeking Peace In a Private Oasis, הניו יורק טיימס, 19 באוקטובר 1995
| האומות המאוחדות מזכ"לי האומות המאוחדות |
| --- | --- | --- | --- | --- | --- | --- | --- | --- | --- |

| בריטניה גלאדווין ג'ב (זמני) | נורווגיה טריגווה לי | שוודיה דאג המרשלד | בורמה או תאנט | אוסטריה קורט ולדהיים | פרו חוויאר פרז דה קוויאר | מצרים בוטרוס בוטרוס ראלי | גאנה קופי אנאן | קוריאה הדרומית באן קי-מון | פורטוגל אנטוניו גוטרש |
| --- | --- |
בקרת זהויות :  NLI: 987007275033305171  PLWABN: 9810595735205606  BIBSYS: 90716376  BNC: 000134725  BNE: XX927646  BnF: cb121736531 (data)  CANTIC: a10979724  CiNii: DA05558383  GND: 119116685  ISNI: 0000 0003 6617 8381  LCCN: n82164415  LNB: 000288564  NDL: 00463603  NKC: jn19981000316  NLA: 35020756  NLG: 308989  NTA: 075223929  RERO: 02-A000022261  SELIBR: 179892  SNAC: w6wd4rgx  SUDOC: 035342064  Trove: 794982  VIAF: 230800036   WorldCat (עם VIAF): 230800036 
משה דיין לצד בוטרוס בוטרוס ראלי במועצת אירופה, שטרסבורג, אוקטובר 1979
נאומו בהלוויית יצחק רבין
בית קסטל

| --- | --- |

החצר הראשי
 מידע כללי
 סוג:  גלריה לאמנות
 על שם:  משה קסטל 
 מיקום:  צפת
 מדינה:  ישראל 
 מנהל:  יעקב חדד
 הקמה ובנייה
 סגנון אדריכלי:  מסורתי
 קואורדינטות:  32°57′57″N 35°29′39″E﻿ / ﻿32.965770860969°N 35.49406698224°E﻿ / 32.965770860969; 35.49406698224
 he.beitcastel.com
  (למפת צפת מוגדלת) בית קסטל(למפת צפת רגילה) בית קסטל(למפת הגליל העליון רגילה) בית קסטל(למפת הגליל העליון מוגדלת) בית קסטל
 
גלריית בית קסטל היא גלריה במושבת האמנים צפת, גלריה זו היית בעבר משכנו של הצייר הנודע משה קסטל. כיום חשיבותה נמדדת בין היתר בזכות השימור הקפדני של המבנה ההיסטוריה והגנים הטיפוסים לאזור. היא משמשת כיום כגלריה לאמנות, בית ליצירותיהם של אמני רובע האמנים של צפת עם דגש מיוחד על תור הזהב של האמנות בצפת (שנות ה-50–70).
היסטוריה

בית קסטל שימש בעבר כביתו של האמן הישראלי הנודע: משה קסטל. מצב הבית עם הזמן התדרדר ולבסוף נמכר על ידי משה קסטל לחברו יעקב חדד. יעקב חדד כילד היה נער החצר של ענקים בתחום האמנות כגון יצחק פרנקל פרנל ומשה קסטל ונהג לסייע לאחרים כמו נחום גוטמן על מנת להרוויח מעט כסף למשפחתו. יעקב חדד בנה מאז את הגלריה מחדש, והפך את הבית עצמו ליצירת אמנות מרתקת.
למעשה, הבית (כיום גלריה) עצמו ממוקם בסמיכות לבתיהם של אמנים כמו שמשון הולצמן ויצחק פרנקל פרנל ברחובות יצחק פרנקל פרנל / משה קסטל (רחוב ט"ו, ט"ז).
אומנות

האמנות בגלריה נוצרה ברובה על ידי גדולי האמנים של הרובע כמו יצחק פרנקל פרנל, שמשון הולצמן, רולי שפר, משה קסטל, אהרון יעקבסון ואחרים, רבים מהם מתור הזהב התרבותי של צפת במחצית השנייה של המאה ה-20. האמנות בגלריה היא תערובת נאה של אמנות מודרנית מתחילת המאה ה-20 ועד לימינו המודרניים, המייצגת את רוחב האמנות היהודית המודרנית בישראל שלפני הקמת המדינה ובמדינת ישראל המודרנית.
הגלריה מציגה כיום בין היתר ציורים בסגנון האקספרסיוניזם הגרמני, מאסקולת פריז (Ecole de Paris) ועוד.
המקום

הגלריה יושבת בקריית האמנים של צפת, אזור בו גרו מספר גדול של אמנים (ביניהם: משה קסטל, יצחק פרנקל, שמשון הולצמן ועוד).
לגלריה יש אווירה מזרח תיכונית ייחודית הודות לגנים המעוטרים היפים בה, העצים והחצרות הקטנות המדגישים את ההשפעה של הגן הערבי והגן הספרדי. הבית הוא דוגמה לבית מזרח תיכוני ומהווה דוגמה לשימור של מבנה עתיק בן מאות שנים. בנוסף אלמנטים אדריכלים מתקופות עתיקות יותר נשמרו.
ראו גם

יצחק פרנקל פרנל
רולי שפר
משה קסטל
מוזיאון פרנקל פרנל
שמשון הולצמן
צפת
גלריה

חלק מחצר בית קסטל
סתיו עץ רימון בית קסטל
חצר הבית
הערות שוליים

↑  "Paintings | Moshe Castel Gallery | Israel". Moshecastelgallery (באנגלית). נבדק ב-2019-08-12.
1 2  "נער החצר של קסטל ופרנקל פרנל ונושא המזוודות של גוטמן". artportal.co.il. נבדק ב-2019-08-12.
↑  "מתה אילנה פרנקל-פרנל, בעלת מוזיאון הדגל בצפת". news1.co.il. נבדק ב-2019-08-12.
↑  Beit Castel | בית קסטל | Safed, באתר Beit Castel (בספרדית)
↑  יגאל צור, צפת: לא רק בגלל הרוח, באתר ynet, 22 ביוני 2004
עץ רימון בבית קסטל
דלת כחולה בגלריה
בגדי פרווה

בגדי פרווה הם חלקי ביגוד העשויים בחלקם או ברובם מפרוות בעלי חיים. בגדי פרווה הם מאופני הביגוד העתיקים ביותר. הבגדים העיקריים המיוצרים מפרווה הם מעילים, צעיפים וכובעים. במקומות רבים נתפסים בגדי פרווה כסמל סטטוס יוקרתי. עם זאת, בתקופה האחרונה רבים דוחים את השימוש בבגדי פרווה מטעמי זכויות בעלי חיים ואתיקה.
השימוש בביגוד מפרוות חיות עתיק מאוד. אף שאין הסכמה על תארוך מדויק לתחילת השימוש בפרוות כאמצעי ביגוד, שימוש כזה החל עם ההומינואידים עם נדידתם מיבשת אפריקה ליבשות אחרות, וידוע על ציד לשם שימוש בבגדי פרווה הן אצל האדם הניאנדרתלי והן אצל האדם הנבון. במאה ה-19 החלה להיווצר תעשיית הפרוות, שבמסגרתה מגדלים ומרבים בעלי חיים בחוות אך ורק למטרות טקסטיל.
כיום, בשל הביקורת העזה בנושא שימוש בבגדי פרווה, קיימת עלייה בשימוש בפרוות מלאכותיות כלומר חומר סינתטי הדומה בתכונותיו לבדי פרווה, אך למעשה עשויים מפולימרים.
הצעת חוק לאיסור פרוות

בשנת 2009 עברה בקריאה ראשונה בכנסת הצעת החוק על איסור ייבוא פרוות של כלבים וחתולים לארץ. חברת הכנסת רונית תירוש היא זו שהציעה את החוק, בנוסף היא ביקשה לאסור גם הכנסת פרוות של ארנבים. אך בקשה זו עוררה מהומה גדולה מכיוון שחבר הכנסת מנחם אליעזר מוזס טען כי השטריימלים שלובשים אנשי המגזר החרדי עשויים מפרווה של ארנבים, ושהם לא יהיו מוכנים להתפשר על חלק זה של לבושם. לבסוף הוחלט כי רק פרוות חתולים וכלבים הן אלו שיאסרו, אולם פרוות הארנבים עדיין תהיה מותרת לייבוא.
ב-9 ביוני 2021 נחתם החוק על תיקון תקנות להגנת חיות הבר. החוק נועד בכדי להגן על החיות, הוא מטיל איסור על סחר בפרוות חיות הבר. אם זאת עדיין יהיה מותר להשתמש בפרווה לצורך מחקרים מדעיים, מטרות דת, חינוך והוראה, לצורך של ייבוא או ייצוא אישי של פרטים שהועברו בירושה. וזה יורשה רק על ידי רשות הטבע והגנים.
החזקת בעלי החיים שמהם לוקחים את הפרוות בעבר

בעלי החיים מוחזקים בכלובים קטנים מאוד ובתנאים סניטריים חמורים. כך בעלי החיים מפתחים הרגלים נוירוטים, אשר גורמים להם לפצוע את עצמם ומביאים את החיה למצב פסיכולוגי חמור מאוד. שיטות ההרג נעשות בצורה אכזרית, אלימה ולפעמים אפילו החיה עדיין לא מתה כאשר פושטים את עורה ממנה, קיימות שיטות רבות, בין אם זה חניקה על ידי גז, חשמול החיה דרך הפה האוזן או פי הטבעת, זירקות סטריכנין או מכות וחבטות בראשה של החיה.
ראו גם

תעשיית הפרוות
פרוונות
שטריימל
ספודיק
הערות שוליים

↑  תומר אביטל, חוק הפרוות: החרדים ימשיכו לחבוש שטריימלים עשויים מפרוות ארנבות, באתר כלכליסט, 16 בדצמבר 2009
↑  אילנה קוריאל, סופית: ייאסר סחר בפרוות בישראל, פרט למטרות דת ומחקר, באתר ynet, 9 ביוני 2021
↑  פרווה : אנונימוס לזכויות בעלי חיים, באתר anonymous.org.il
ערך זה הוא קצרמרבנושא טקסטיל. אתם מוזמנים לתרום לוויקיפדיה ו.
בגדי שבת

חסיד ירושלמי לבוש בבגדי שבת ירושלמיים
ילדי ברסלב בבגדי שבת, מאה שערים
בגדי שבת הם בגדים מיוחדים שאותם לובשים היהודים הדתיים בשבתות ובחגי ישראל וכן גם בחולי מועד לשם הדגשת החגיגיות והייחודיות של ימים אלו. הרבה נוהגים גם לצחצח את הנעליים או אף להחליף אותן בנעליים המיוחדות לשבת ולחג. לבישת בגדי שבת היא חלק ממצוות כבוד שבת.
מקור הדין וטעמו

השוני בניקיון הבגדים ויופיים היה קיים כבר בימי חז"ל.
בתלמוד מבואר שטעם החיוב ללבוש בגדים מיוחדים בשבת הוא מפני כבוד השבת: "'וכבדתו' - שלא יהיה מלבושך של שבת כמלבושך של חול. אמר רב הונא: אם יש לו להחליף יחליף, ואם אין לו להחליף - ישלשל בבגדיו" (לפי רש"י - מנהג העשירים באותה תקופה היה לשחרר את קיפולי בגדיהם כלפי מטה, כיוון שידיהם לא עוסקות במלאכה והם אינם חוששים שהבגד יתלכלך). יש שלמדו מכך לימינו שמי שאין לו בגדים מיוחדים לשבת צריך להשתדל ליפות את בגדו לקראת שבת.
הרמ"א מביא טעם נוסף ללבוש בגד מיוחד לשבת, כדי שיזכיר לו ששבת היום, וכך לא יבוא לידי חילול שבת.
האר"י הסביר את הרעיון מאחורי ההכנות לשבת בכלל ובגדי השבת בפרט: "כל מי שרוצה להיכנס לפני המלך, קודם שייכנס צריך להתקין עצמו להראות לפני המלך בלבוש נאה, כי אין לבוא אל שער המלך בלבוש שק".
הרבי מאפטא הדגיש, על בסיס "מדרש פליאה", את גודל השכר אפילו על ניקוי הנעליים בערב שבת, כסמל למספר העצום של מצוות שהאדם יכול לצבור בעולם הזה.
לפי ספר הזוהר, בשבת יש ללבוש בגדים לבנים, ואכן מנהג זה רווח בארץ ישראל בקרב המקובלים. רוב הדתיים מסתפקים בחולצה לבנה ולא בכל הבגדים לבנים כמנהג המקובלים.
מנהגים שונים

בציבור הדתי מתבטאת ההקפדה על בגדי שבת מיוחדים לגברים בדרך כלל בהליכה עם חולצה לבנה ומכנסיים כהים או בהירים, השונים ממכנסי החול.
בציבור החרדי, שבו הגברים נוהגים ללכת במשך כל השבוע לבושים חולצה לבנה, חליפה שחורה ומגבעת, מקפידים על בגדים מיוחדים לשבת.
בקהילות החסידים יש חליפה מיוחדת הנקראת בעקיטשע או קפוטה וכובע מיוחד לשבת – שטריימל ורבם הולכים אז עם גרבבים לבנות (וואסע זאקן) משוכות כלפי מעלה עד כמעט הברך.
בעבר היו מקומות בודדים שנהגו שלא ללבוש בגדי שבת בשבת חזון.
בגדי השבת בתרבות הישראלית

סיפור ילדים מפורסם, שמוטיב בגדי השבת מרכזי בו, הוא "שמלת השבת של חנה'לה". חנה'לה עוזרת לזקן לסחוב את שקו, ותוך כדי כך מלכלכת את שמלת השבת החדשה. כשהיא חוזרת הביתה בבכי על כך שלא יהיו לה בגדים יפים לשבת, הופכים הכתמים לכוכבים מבריקים.
הערות שוליים

↑  תלמוד ירושלמי, מסכת בבא קמא,  פרק ד', הלכה ב' ותוספות בבא קמא, לז, ד"ה הרי.
↑  ספר ישעיהו, פרק נ"ח, פסוק י"ג.
↑  תלמוד בבלי, מסכת שבת, דף קי"ג, עמוד א'.
↑  שולחן ערוך, אורח חיים, סימן ש"א, סעיף ט"ז. ובשולחן ערוך הרב סעיף י"ד, על פי הכל בו סימן ל"א (ל, א).
↑  מגילת אסתר, פרק ד', פסוק ב'
↑  הובא בסידורו של יעקב עמדין, חלק מוסך השבת . מהד' אלטונא 1745, עמ' של"ג ע"ב.
↑  חיים אברהם דייטשמאן, רזין דאורייתא, ורשה תר"נ, דף ה', עמוד א.
↑  שו"ת הרדב"ז חלק ב סימן תרצג
בס גדול-לוע

| בס גדול-לוע |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Centrarchiformes
תת־סדרה:: Centrarchoidei
משפחה:: חמנוניים
סוג:: Micropterus
מין:: בס גדול-לוע
שם מדעי
 Micropterus salmoides ‏לספד, 1802
תחום תפוצה


בס גדול-לוע (שם מדעי: Micropterus salmoides) הוא מין של דג טורף ממשפחת החמנוניים המכונה בשם העממי בס. הוא מצוי בטבע במקווי מים מתוקים באמריקה הצפונית אך הוא הופץ גם כמין פולש. זהו אחד הגדולים שבחמנוניים והוא יכול להגיע לאורך של 40 עד 100 ס"מ ולמשקל של מעל 10 ק"ג, כאשר הוא בעל דו-צורתיות זוויגית והנקבות כבדות מהזכרים.
הבס הוא מין גדול ושרירי הדומה מעט ללברק וצבעו ירוק זית עד אפור ועליו שורה של כתמים כהים, היוצרים פס אופקי משונן לאורך כל צד. הוא בעל סנפירים נמוכים בהירים ופרוקים וזנב שרירי העוזר לו להאיץ אחר טרף. הראש גדול עם חריצי עיניים גדולות וצהובות עם אישון שחור והלסתות חזקות ובולטות ובתוכם שיניים חדות. הבס יכול לשרוד בטבע 10 עד 16 שנים.
דג זה הוא טורף מהיר של מזון קטן יותר, המשתנה לפי משקל הדג. דגים צעירים ניזונים בעיקר מחרקי מים ומסרטנים קטני-ממדים כמו שטצדאים, דפניות ושטרגליים ומספר דגים קטנים יותר. ככל שהדג מתבגר הוא מסוגל ללכוד טרף גדול יותר ובבגרותו ניזון בעיקר מדגים אחרים כמו קרפיוניים, שפמנונאים שונים, קטוסטומיים, אזרינופסידיים, פרקיים, לברקיים וקברנוניים וכן מחמנוניים קטנים יותר, מסרטני נהרות, חלזונות ושאר רכיכות וכן מדו-חיים, זוחלים קטנים, עופות מים ויונקים. דג זה יכול לצוד אף טרף הקטן ממנו ב-50% והוא נצפה אוכל בס מנומר וסנדור ויטראוס (Sander vitreus) צעירים, המתקרבים לגודלו בבגרותם.
במספר נהרות ואגמים הדג נחשב לטורף-על, אף שהוא יכול להיטרף בידי לוטרות, אליגטור אמריקני, מספר עופות מים כמו שלדגיים, אנפות ועיטם לבן ראש ומספר דגים כמו שפמנונים, צלופחים וזאבי נהרות.
דגים גדולים מתאימים לדיג ספורט בשביל דייגים שונים, אשר לרוב משחררים אותם לאחר מכן. במספר אזורים כמו באירופה ויפן הובאו דגי בס למטרות ספורט שהפכו למינים פולשים תוקפניים.
הערות שוליים

↑  בס גדול-לוע באתר הרשימה האדומה של IUCN
| --- | --- |
בקרת זהויות :  NLI: 987007555607105171  LCCN: sh85074713  NKC: ph323330
בלינג!

| --- | --- |

 סוג:  גיבורת על
 הוצאה לאור:  מארוול קומיקס
 הופעה ראשונה:  X-Men Vol.2 #171 (אוגוסט 2005)
 יוצרים:  פיטר מיליגן סלבדור לארוקה
 מידע
 שם אמיתי:  רוקסן "רוקסי" וושינגטון
 סטטוס:  פעיל
 גזע:  בת-אדם מוטאנטית
 מין:  נקבה
 נטייה:  ביסקסואלית
 כוחות:  עמידות על-אנושית צורת יהלום השלכת רסיסי יהלום
 חברה בקבוצה:  אקס-מן
 חברה לשעבר בקבוצה:  תעשיות וורת'ינגטון
 אזרחות:  אמריקאי
 דמויות קשורות
 משפחה:  רוי ואנג'ל וושינגטון (הורים)
בלינג! (באנגלית: Bling!‎) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men Vol.2 #171 מאוגוסט 2005, ונוצרה בידי הכותב פיטר מיליגן והמאייר סלבדור לארוקה.
בלינג! היא האלטר אגו של רוקסן "רוקסי" וושינגטון, בעלת צורת יהלום ועמידות על-אנושית, ובתם של שני זמרי היפ הופ מפורסמים.
ביוגרפיה בדיונית

רוקסי וושינגטון היא בתם של שני זמרי היפ הופ סלבריטאים בשם רוי "דאדי ליבידו" וושינגטון ואנג'ל "סקסי מוטה" דפרס. היא הופיעה בקטעי וידאו ראפ של הוריה מגיל צעיר, ולכן הייתה מטרה לחוטפים ורוצחים רבים.
מאחר שהייתה נחושה שלא ללכת בדרכם של הוריה, נרשמה וושינגטון כנערה ללימודים במכון אקסבייר בהדרכתו של גמביט. במכון, נוצר לוושינגטון רקורד אקדמי עשיר ואחריות, והיא התעניינה יותר בשיפור יכולותיה כאדם וכמוטאנט מאשר במתח ובחיכוך בין בני האדם למוטאנטים, בהם האקס-מן מעורבים בדרך כלל.
כחברת כיתתו של גמביט, וושינגטון נאלצה להתמודד עם הגעתה של תלמידה חדשה בשם פוקס. היא התאהבה במדריך כיתתם, אף על פי שנמשכה גם לפוקס עצמה, מה שמלמד על נטיות ביסקסואליות. משיכתה של בלינג! אל פוקס הסתיימה לאחר שהתברר שפוקס היא מיסטיק, שניסתה לחבל במערכת היחסים בין גמביט לרוג.